– Быйыл йәй мин быға тағы ла инандым. Әбйәлил районындағы урман янғынында ирекмәндәр һаны аптыратты, урыны менән 200-гә барып етә ине. Өфө, Сибай, Магнитогорск, Белорет ҡалаларынан бик күп кешеләр килгән, ҡыҙҙар ҙа байтаҡ ине. Халыҡтың ярҙам итергә атлығып килеүе күренеп тора: һыу, ашарға алып киләләр, ранецтар менән йүгереп йөрөйҙәр, һыу ташыйҙар, һыҙат һалалар. Ирекмәндәрҙең ярҙамы ҙур, улар булмаһа, беҙгә ауырға тура килер ине.